Actualizare: Prefectul județul Neamț, Adrian Niță a anunțat că a cerut ISU Neamț și conducerii Hidroelectrica să facă o evaluare a situației la barajul de la Bicaz în urma cutremurului.
"Am discutat cu Inspectorul Șef al ISU Petrodava Neamț, domnul general Ciprian Mitrea, și am luat decizia efectuării unei evaluări în zonă.
Totodată, am solicitat conducerii Hidroelectrica să ne comunice valorile înregistrate de seismograful existent în baraj și dacă construcția hidrografică a fost în vreun fel afectată.
Nu sunt motive de panică!", a declarat prefectul Adrian Niță.
Știre inițială: Un cutremur cu magnitudinea de 3.3 pe scara Richter, la o adâncime de numai 12,9 km, undeva în zona montană, între Bicaz și Poiana Teiului, s-a produs astăzi, 28 martie la ora 8:36:51, ora locală a României, anunță ISU Neamț.
Seismul s-a produs la distanța de 20 de kilometri vest de Piatra-Neamț, 65 km vest de Roman, la 76 km nord-vest de Bacău și la 78 de km sud de Suceava.
Un astfel de cutremur nu a mai fost înregistrat de foarte mult timp în Neamț.
ISU Neamț vă reamintește că puteți regăsi informații despre cum să vă comportați în cazul unui cutremur aici.
A.C.